Diari Oficial de la Generalitat Valenciana


Sumari del DOGV 4209, del 13-03-2002 (2002/2163)

Informació pública de les bases per a la convocatòria de proves selectives per a cobrir quatre places vacants en la plantilla de personal funcionari de carrera d'aquesta corporació, del grup C, administratiu.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2163


Data del document
:   27-11-2001

Organisme emissor
:   Ajuntament de Tavernes Blanques

Tipus de document
:   Convocatòria

Descriptors 

:   * Tavernes Blanques
    * concurs administratiu
    * administració local
    * professió administrativa

Informació pública de les bases per a la convocatòria de proves selectives per a cobrir quatre places vacants en la plantilla de personal funcionari de carrera d'aquesta corporació, del grup C, administratiu. [2002/S2163]
  
La Comissió de Govern, en sessió celebrada el dia 21 de novembre de 2001, va acordar convocar proves selectives d'accés al grup C, administratiu, que es regirà per les següents,
  
Bases
  
Base 1. Objecte de la convocatòria. Aquesta convocatòria té per objecte la selecció de personal per a cobrir quatre places vacants en la plantilla de personal funcionari de carrera d'aquesta corporació, del grup C, escala d'administració general, subescala administrativa, denominació: administratiu, procediment de concurs oposició, inclosa en l'oferta pública d'ocupació per a l'any 2001.
  
Les places convocades es proveiran per torn de promoció interna, des de l'escala d'administració general, subescala auxiliar, grup D, de conformitat amb el que estableix la disposició addicional vint-i-dues de la Llei 30/1984, de 2 d'agost, de Mesures per a la Reforma de la Funció Pública.
  
Base 2. Condicions generals dels aspirants. Per a ser admès a aquestes proves selectives els aspirants hauran de reunir els següents requisits:
  
1. Acreditar una antiguitat d'almenys, dos anys en la subescala d'auxiliars administratius de l'administració general, com a funcionaris de carrera d'aquest ajuntament i estar en servei actiu.
  
2. Estar en possessió del títol de Batxiller, Formació Professional de Segon Grau o equivalent, o complides les condicions per a obtenir-lo en la data en què acabe el termini de presentació d'instàncies. La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, així com també i si és procedent, l'equivalència de títols.
  
O bé, si hi manca, conforme al que estableix la disposició addicional vint-i-dues de la Llei 30/1984, de 2 d'agost, posseir una antiguitat de 10 anys en la subescala del grup D, auxiliar administratiu de l'escala d'administració general, o posseir una antiguitat de cinc anys, igualment com auxiliar administratiu i la superació d'un curs específic de formació a què s'accedirà per criteris objectius, i al qual refereix l'esmentada disposició addicional.
  
Les condicions per a ser admès a les proves, hauran de reunir-se en el moment d'acabament del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
Base 3. Sol·licituds. Els qui desitgen prendre part en aquestes proves selectives ho faran constar en la sol·licitud segons model que serà facilitada gratuïtament a l'Oficina del Registre General .
  
Les sol·licituds es dirigiran a l'alcalde president de l'Ajuntament de Tavernes Blanques, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana; i hauran d'adjuntar una fotocòpia del document nacional d'identitat.
  
La presentació de sol·licituds es podrà efectuar personalment a l'Oficina del Registre General o en qualsevol de les formes establides en l'article 38.4 De la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 4.000 pessetes, i es faran efectives pels mitjans establits en l'article 38.7 de la Llei 30/1992, de 26 de novembre, i hauran d'adjuntar a la sol·licitud el resguard acreditatiu del pagament dels drets. Podran igualment ingressar-se directament en el compte corrent número 2090/2250/18/7842392934, de l'entitat Caja de Ahorros del Mediterráneo, o mitjançant transferència des de qualsevol entitat bancària al citat compte.
  
En cap cas la mera presentació i pagament suposarà substitució del tràmit de presentació en temps i forma de la sol·licitud.
  
Base 4. Admissió d'aspirants
  
Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'Alcaldia dictarà Resolució, que es publicarà en el Diari Oficial de la Generalitat Valenciana i tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que formen el tribunal de selecció.
  
Els aspirants podran, en el cas d'error o exclusió, esmenar els defectes en què hagen incorregut en la sol·licitud, o realitzar les reclamacions que estimen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en altres apartats d'aquestes bases:
  
- L'omissió de la signatura en la sol·licitud.
  
- No adjuntar la fotocòpia del document nacional d'identitat.
  
- No pagar els drets d'examen.
  
Transcorregut el termini de 10 dies hàbils, esmenats els defectes, si procedira, i vistes les reclamacions que corresponguen, l'Alcaldia dictarà Resolució que contindrà la relació definitiva d'admesos i exclosos, i amb almenys una antelació de 15 dies hàbils, la data, el lloc i l'hora de celebració i inici dels exercicis, que es publicarà en el Diari Oficial de la Generalitat Valenciana i Tauler d'Anuncis Municipal.
  
Base 5. Proves selectives. El procediment de selecció es realitzarà pel sistema de concurs oposició, torn de promoció interna.
  
1. Fase d'oposició: constarà dels exercicis que a continuació s'indiquen, i seran de caràcter obligatori i eliminatoris.
  
Primer exercici. Obligatori i eliminatori. Primera part: de coneixement del temari. Consistirà en la realització d'una prova de coneixements referits als continguts del temari que figura en l'annex I de la convocatòria, un qüestionari de 20 preguntes, en un temps màxim de quatre hores, i al programa del qual ja li ha sigut aplicada l'exempció de matèries d'acord amb el que disposa l'article 80.3 del Reial Decret 364/1995, de 10 de març, i article 37.5 Del Decret 33/1999 de 9 de març, del Govern Valencià.
  
Una vegada conclosa la prova, els exercicis s'introduiran en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Segona part: consistirà en la celebració de l'entrevista davant de tribunal que podrà obtenir de l'aspirant la informació necessària per a la valoració de les seues experiències i coneixements relacionats amb les tasques a exercir, i tindrà lloc a continuació la lectura individual dels temes desenvolupats en la primera part.
  
La puntuació obtinguda en l'entrevista no podrà superar el 10% de l'obtinguda en la primera part, i serà com a màxim d'un punt.
  
Segon exercici. Obligatori i eliminatori. De caràcter pràctic. Es desenvoluparà per escrit durant un període màxim de tres hores, i consistirà en la resolució de dos supòsits, amb la redacció d'informe i proposta de resolució, elegits lliurement per l'opositor, sobre quatre supòsits que plantejarà el tribunal immediatament abans de l'inici de l'exercici, relatius a tasques administratives la realització del qual correspon als funcionaris del subgrup.
  
En aquesta prova es podrà, a criteri del tribunal, utilitzar la tècnica del tractament de textos com a eina ofimàtica, que permet el tractament automatitzat de la informació, entorn Windows, en programa Word.
  
La dificultat de l'exercici s'adequarà a la categoria de les places oferides per promoció interna. En aquest exercici es permetrà la consulta, únicament de textos legals i de col·leccions de jurisprudència.
  
Una vegada concloses les proves, els exercicis seran introduïts en sobre tancat i quedaran sota la custòdia del tribunal qualificador el qual cridarà individualment els opositors per a la lectura dels temes que hagen desenvolupat.
  
2. Fase de concurs: es valoraran els mèrits acreditats fefaentment pels aspirants que hagen superat la fase d'oposició conforme al barem que figura en l'annex II, de conformitat amb l'article 7 de l'Ordre de 20 de gener de 2000 del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtenir-se en la fase de concurs, no excedirà mai d'un 40% de la puntuació total del concurs oposició, en funció del perfil del lloc.
  
Base 6. Qualificació dels exercicis. El primer exercici es puntuarà de 0 a 10 punts. Caldrà obtenir un mínim de 5 punts per a superar aquest exercici.
  
El segon exercici es puntuarà de 0 a 10 punts, i seran eliminats els aspirants que no aconseguisquen un mínim de 5 punts.
  
La qualificació resultant de la totalitat dels exercicis vindrà determinada per la suma de puntuacions obtingudes en cadascun d'aquests
  
- Per la naturalesa del sistema selectiu aplicable, la fase d'oposició podrà ser superada per un nombre d'aspirants superior al de places convocades.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils comptadors a partir de l'endemà de la publicació de les qualificacions al tauler d'anuncis municipal, presenten la documentació acreditativa dels mèrits i experiència previstos en la present convocatòria, a l'Oficina del Registre General de l'Ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no es troben prou acreditats, i no s'admetrà la documentació presentada fora de termini.
  
Acabat el termini de presentació de documentació establida, el tribunal publicarà en el tauler d'anuncis municipal, la llista provisional de valoracions de la fase de concurs i concedirà un termini de 10 dies hàbils comptadors a partir de l'endemà de la publicació, perquè els interessats formulen les reclamacions i esmenes que estimen pertinents en relació amb la seua baremació.
  
Resoltes les possibles al·legacions i esmenes el tribunal dictarà resolució i fixarà la relació definitiva d'aspirants aprovats.
  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, i s'interromprà la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.
  
En cas d'empat entre aspirants l'ordre s'establirà segons la major puntuació obtinguda per cada aspirant en el segon exercici, en segon lloc, de mantenir-se l'empat, s'atendrà a la major puntuació en el primer exercici. Si persistira aquest empat, s'atendrà a la major puntuació en la fase de concurs. En última instància, l'ordre s'establirà mitjançant sorteig públic d'aquests.
  
En el cas que el nombre d'aspirants aprovats fóra inferior al de places convocades, la resta es declararan desertes.
  
Base 7. Desenvolupament de les proves selectives
  
El primer exercici es realitzarà en el lloc, data i hora que s'establisca en la resolució per la qual s'aprova i es publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'aquesta convocatòria amb una antelació no inferior a 15 dies hàbils.
  
Els aspirants seran convocats per a cada exercici en crida única. Els membres del tribunal de selecció i el personal col·laborador, no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia, del passaport o del permís de conduir, i no seran vàlides les fotocòpies compulsades dels dits documents, així com de la còpia segellada amb el de l'Oficina del Registre General de la sol·licitud d'admissió a les proves.
  
Començades les proves, el tribunal publicarà l'anunci de celebració de la resta dels exercicis en el tauler d'anuncis municipal, amb una antelació mínima de 48 hores.
  
Les valoracions de la fase de concurs es publicaran en el tauler d'anuncis municipal.
  
Els aspirants quedaran decaiguts del seu dret quan compareguen en els llocs de celebració quan ja s'hagen iniciat les proves, o per inassistència a aquestes, encara que siga per causes justificades.
  
Base 8. Publicitat de les llistes
  
Després de la realització de cada una de les proves, el tribunal farà pública, mitjançant anunci en el tauler d'anuncis municipal, la llista d'aspirants que les hagen superades.
  
Les relacions de les qualificacions dels aspirants que hagen accedit a la fase de concurs es publicaran en el tauler d'anuncis municipal.
  
El tribunal elevarà a l'Alcaldia la relació definitiva dels aspirants que han superat les proves per ordre de puntuació, per a la seua inserció en el Diari Oficial de la Generalitat Valenciana i tauler d'anuncis municipal.
  
Base 9. Curs específic de formació
  
Aquells aspirants que havent superat la prova selectiva, acrediten únicament cinc anys d'antiguitat en el grup D i no es troben en possessió de la titulació corresponent al grup C que determina l'article 25 de la Llei 30/1984, de 2 d'agost, hauran de superar un curs específic de formació, el contingut i duració del qual es fixarà per la corporació municipal i que es realitzarà abans de la publicació en el Diari Oficial de la Generalitat Valenciana de la relació a què es refereix la base 8 d'aquesta convocatòria.
  
Base 10. Presentació de documents
  
En el termini de 20 dies hàbils, comptadors des de l'endemà al de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat expedit per la secretària general de l'Ajuntament, on acredite la condició de funcionari de plantilla de la corporació i totes les circumstàncies que consten en el seu expedient personal.
  
b) Còpia autenticada o fotocòpia (acompanyada de l'original per a la seua compulsa) de la titulació exigida, amb l'excepció del que estableix el segon paràgraf de la disposició addicional vint-i-dues de la Llei 30/1984, de 2 d'agost.
  
Els aspirants seleccionats que dins del termini establit en el punt anterior, i excepte casos de força major, no presentaren la documentació acreditativa o de la mateixa es deduïra que manquen d'algun dels requisits exigits, no podran ser nomenats funcionaris de carrera; sense perjudici de la responsabilitat en què pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no present la documentació quedarà vacant.
  
Base 11. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera mitjançant Resolució de l'Alcaldia, que es publicarà en el Diari Oficial de la Generalitat Valenciana.
  
Els aspirants que hagen superat el procés selectiu, s'incorporaran al lloc de treball en un termini màxim de sis mesos des de la publicació de la Resolució a què es refereix el paràgraf anterior.
  
Base 12. Tribunal
  
El tribunal de selecció d'aquestes proves selectives, una vegada nomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data d'inici de les proves, i estarà format per:
  
President: l'alcalde de la corporació, o membre d'aquesta en qui delegue.
  
Vocals:
  
- Un regidor representant de cada grup polític municipal.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant nomenat per les organitzacions sindicals representades a la Taula Sectorial de Funció Pública, que actuarà en nom de totes aquestes. (Decret 33/1999, art. 8.2).
  
- Un tècnic designat per l'Alcaldia d'entre els funcionaris de carrera de la corporació.
  
- La interventora de la corporació.
  
- Secretari: el de la corporació o funcionari de carrera en qui delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtenir els col·laboradors, ajudants i assessors especialistes en aquelles proves que l'estimen necessari o convenient, els qui es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com tal estarà sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes; hauran d'abstenir-se i podran ser recusats pels interessats quan concórreguen en aquests circumstàncies de les previstes en els articles 28 i 29 de l'esmentada Llei.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un dels mateixos haurà de tenir una titulació corresponent a la mateixa àrea de coneixements de l'exigida per a l'ingrés.
  
Base 13. Dret supletori. A aquestes proves selectives els seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril, Text Refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana.
  
I la resta de disposicions de l'ordenament jurídic aplicables de la funció pública.
  
Base 14. Norma final
  
Aquesta convocatòria, les bases i tots els actes administratius que es deriven d'aquesta i de les actuacions del tribunal de selecció podran ser impugnats en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i Llei 29/1998, de 13 de juliol, Reguladora de la Jurisdicció Contenciosa Administrativa.
  
Anexo I
  
Temari de les proves selectives
  
Tema 1. Els actes administratius: concepte, elements i classes . Termes i terminis.
  
Tema 2. Els actes administratius: requisits. Validesa i eficàcia. Notificació i publicació.
  
Tema 3. Els actes administratius: la nul·litat i anul·labilitat. Les disposicions de caràcter general.
  
Tema 4. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució.
  
Tema 5. Revisió dels actes administratius. Revisió d'ofici. Els recursos administratius.
  
Tema 6. El recurs contenciós administratiu.
  
Tema 7. La potestat sancionadora. Principis informadors. El procediment sancionador.
  
Tema 8. Ordenances i reglaments de les entitats locals. Classes. Procediment d'elaboració i aprovació. Els bans.
  
Tema 9. El personal al servei de les entitats locals. La carrera administrativa. L'ingrés en la funció pública. Procés selectiu del personal de la pròpia corporació.
  
Tema 10. Drets i deures dels funcionaris locals.
  
Tema 11. Els béns de les entitats locals. La seua classificació: béns de domini públic, béns patrimonials i béns comunals.
  
Tema 12. Els contractes de l'administració local. Classificació dels contractes. Subjectes que intervenen.
  
Tema 13. L'adjudicació dels contractes. Perfecció i formalització del contracte. Execució del contracte.
  
Tema 14. La intervenció administrativa local en l'activitat privada. Procediment de concessió de llicències.
  
Tema 15. Hisendes locals. Classificació dels ingressos. Ordenances fiscals.
  
Tema 16. Els pressupostos locals: concepte, principis i estructura. Elaboració del pressupost. La liquidació.
  
Tema 17. Components d'un ordinador: dispositius centrals i perifèrics. Dispositius d'emmagatzemament. Xarxes informàtiques.
  
Tema 18. Processadors de textos. Els fulls de càlcul. Les bases de dades.
  
Tema 19. L'administració local i l'urbanisme. Competències municipals en matèria d'urbanisme.
  
Tema 20. Instruments de planejament. Classes de plans: Pla General d'Ordenació Urbana. Plans parcials i plans especials.
  
Tema 21. Altres figures de planejament: Estudis de detall. Projectes d'urbanització. Projectes de delimitació del sòl.
  
Tema 22. L'expropiació forçosa: idea general.
  
Tema 23. Les llicències urbanístiques. Protecció de la legalitat urbanística.
  
Tema 24. Les infraccions urbanístiques. Les sancions urbanístiques. Accions i recursos.
  
Tema 25. Llei 31/1995, de 8 de novembre, de Prevenció de Riscos Laborals.
  
Annex II
  
Barem de mèrits a valorar:
  
Ordre de 20 de gener de 2000, del conseller de Justícia i Administracions Públiques, Diari Oficial de la Generalitat Valenciana número 3.677, de data 31 de gener de 2000, article 7.
  
A) Antiguitat i grau
  
1. Antiguitat: es valorarà 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes també es computaran els serveis reconeguts a l'empara del que estableix la Llei 70/1978, de 26 de desembre, de Reconeixement dels Serveis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtenir en el present apartat serà, per tant, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, i s'exclourà la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) de 100 o més hores, 2,00 punts.
  
b) de 75 o més hores, 1,50 punts.
  
c) de 50 o més hores, 1,00 punt.
  
d) de 25 o més hores, 0,50 punts.
  
e) de 15 o més hores, 0,20 punts.
  
En cap cas es puntuaran en aquest subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, aquests es valoraran per una sola vegada, i no seran susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement Oral: 0,75 punts.
  
b) Grau Elemental: 1,00 Punts.
  
c) Grau Mitjà: 2,00 punts.
  
d) Grau Superior: 3,00 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, i es valorarà exclusivament en aquest últim cas la disposició de nivells ?entesos com a cursos complets superats- superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o escola oficial d'idiomes.
  
La puntuació màxima possible a obtenir en aquest apartat serà, per tant, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tenir el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'acompliment de llocs amb funcions iguals o semblants, o amb nivells de responsabilitat iguals o superiors, fins a un màxim de tres punts, a raó d'entre 0,10 i 0,20 punts per mes complet de serveis.
  
La puntuació màxima a obtenir per aquest apartat serà, en conseqüència, de 6 punts.
  
La puntuació màxima a obtenir per tots els apartats serà de 28 punts.